**Язын беренче тапкыр күк күкрәп яуган җылы яңгыр белән әңгәмә.**

Язның бер матур көнен дә иренеп кенә елмаеп торган кояшны да капламыйча, күк күкрәп яңгыр ява башлады. Мин җылы яңгырга шатланып, кулларыма су тамчыларын җыеп торам. Тамган саен ниндиләре генә таммый. Аларга карап:

-Сез кем?- дип сорадым.

-Без яңгыр тамчылары, - дип көлештеләр су тамчылары.

- Сезгә рәхәт, кайда, кайчан төшәсегез килсә шундасыз.

- Ә син ни өчен бик күңелсез соң, чибәркәй?

- Эх, сезгә рәхәт, менә бүген миңа күпме өй эшләре бирделәр.

-Оныт, әйдә безнең белән әзрәк ял ит.

-Әйдәгез. Ә беләсеңме яңгыркай, безгә балалар бакчасын да, синең турында тизәйткеч өйрәткәннәр иде. Әлеге кебек җылы яңгыр яуганда, шул искә төшә. Ялан аяк суда лач-лоч пычранып сикерәсе, йөгерәсе, уйныйсы килә. Яңгыр, яу, яу, яу!

Тәти кашык бирермен,

Тәмле ботка бирермен,

Тәти кашык базарда,

Майлы ботка казанда.

- Әй бигрәк кызык кыз икәнсең. Язын болайрак йөрсәң салкын тиюе мөмкин. Ә менә табигатькә файдабыз күп. Менә күрерсең әле иртәгә ук бар дөнья яшәреп, чистарып китәчәк.

-Әйе, яңгыркаем, минем искә алганым бар. Язгы җылы яңгырдан соң, бар дөнья уяна. Яңадан бар нәрсә яңара. Беренче яңгыр көч, яңа сулыш бирә.

Сезнең белән аралашкач та ничектер рәхәт. Берәр дустым читтән карап торса, аптырар да инде. Лилиана нишли икән? Үз алдына сөйләшә инде..?

-Ярар, аптырамаслар, чөнки синең янда берсе дә күренми. Без очраган бер кеше белән аралашмыйбыз. Синең кебек һәрнәрсәдән яхшылык күрүчеләр азаеп бара. Кайбер кешегә тамсак, нинди генә сүзләр белән тиргәми безне. Бар эшендә дә без гаепле төсле. Без пычратабыз, чылатабыз, хәтта төрле таплар күренсә дә без алама. Ә әз генә кыздырып, тузан бураны күтәрелсә, эх яңгыр кирәк диләр. Килсәк ничек куарга белмиләр. Аңламассың бу кешеләрне!

- И-и-и яңгыр, ни дисәләр дә мин сезне яратам. Вакытында кояш, яңгыр, ә кирәгендә җилдә шәп. Бүген тышта күңелле, җылы. Хәтта чылануым да сизелми. Язын беренче тапкыр күк күкрәп яуган яңгыр турында **а**вылның аксакаллары нәрсә әйтәләр беләсеңме, яңгыркаем?

-Нәрсә?

-Кыш яз белән саубуллаша диләр.

-Әйе, бүгеннән соң, яз үзе хуҗа.

-Ә синең белән яңгыр нәрсә булачак?

-Син минем өчен кайгырма, әзрәк кояш җылыткач, кире без үз биләмәбезгә очабыз. Һәм ошаган җиргә тагын явабыз.

-Яңгыр синең белән бик рәхәт, өйдәге эшләр онытылды. Әмма миңа кайтырга кирәк. Иртәгә мәшәкатьләре белән яңа көн туар. Озак көттерми яңадан килеп мине тышка дәшәрсең.

- Рәхмәт чибәркәй! Синең белән бик күңелле булды.

- Ярар яңгыр, бүгенгедәй җылы тамчыларың безне һәрвакыт куандырып торсын. Сагындырып торма явып тор. Сине кешеләр генә түгел, бар тереклек тә көтеп тора. Синдә шифа, куәт бар. Саубул!

Выполнила

Фамилия Агадуллина

Имя Лилиана

Отчество Салаватовна

Класс 10

Школа МБОУ СОШ

Город (село)Имянликулево

Район Чекмагушевский

Ф.И.О. учителя Бигнова А.М.